کمیل قاسمی
کمیل قاسمی (بزائه اسفند ۱۳۶۶ جویبار، مازرون) ایرانی کشتی‌گیر هسته. وه اسا ساری دله زندگی کانده.قاسمی رشته ی تربیت بدنی دانیشگاه آزاد سوادکوه واحد شیرگاه دله تحصیل هاکرده.

وه برنده دِتا برنز جوونون کشتی جهونی مسابقات دله و اتا نقره آسیای قهرمونی مسابقات هسته.  وه لندن المپیک دله بتونسته شریکی برنز بییره و المپیک اختتامیه درون، ایران ِپرچم‌دار بَواشه.

قاسمی درحالی برزیل المپیک دله شرکت هاکرده که اتا آذری کشتی‌گیر ونجه تیم ملی وسّه رقابت داشته. کمیل انتخابی ِکا دله اون مَردی ره بَوِرده و المپیکی بیّه. وه شه حریفون ره کانادا، مصر و گرجستون جه اتا-اتا شکست هدا و نیمه‌نهایی گدر اتا آمریکایی کشتی‌گیر ره درعرض ۳۳ ثانیه ۱۰-۰ بَوِرده و فینال ترکیه نماینده جه دکته. وه فینال سَره دِ بار سی ثانیه اولتیماتوم دله امتیاز از دست هِدا و ات بار هم دوشِک جه بریم بورده تا کا ره ۳-هیچ بباخه.

بن بنویشت 

گت مردمون جویبار
مازرون کشتیگیرون